Worcester F 80 Distinctiones

238 Sequi

Sequi.[[1]](#footnote-1) Multum refert inter sequelam hominum et sequelam canum bestiam insequencium. Quia homo solummodo insequitur per vestigium. Ideo sepe perdit quod insequitur. Si transierit per petram uel aquam, sed canis insequitur per odorem quem non tollit aqua, petra, nec spina. Sic multi sequntur Christum in exteriori occupacione ruminando psalmos et alia suffragia, sed nullum odorem dulcedinis degustant. Ideo sepe per petras auaricie

/fol. 302ra/

per aquam luxurie, per spinas aduersitatis terrene Christum perdunt, Tre. 3[:54]: *Inundaverunt aquæ super caput meum*. Et, *Hi radices non habent:* quia *ad tempus credunt,* etc. Luc. 8[:13]. Sed secus fuit de apostolis inspiratis, Can. 1[:3]: *In odorem unguentorum tuorum* currimus.

¶ Quattuor nempe impediunt a sequela Christi, diuicie temporales, delicie carnales, consanguinei et collaterales, timores penales. Sed istis quatuor quadriplex consideracio. Obuiat, scilicet, consideracio mundane vanitatis quam sit transitoria. Nam hoc facit sequi velociter, Act. 12[:7, 9]: *Surge velociter*. *Et exiens sequebatur eum*. Et Matt. 4[:20]: *At illi continuo* vilitatis omnibus sequentis eis.[[2]](#footnote-2)

¶ Item secundo cognicio proprie vilitatis quam sit perfunctoria. Nam hoc facit sequi humiliter, Ysai. 51[:1]: *Audite me, qui sequimini quod justum est, et quæritis Dominum; attendite ad petram unde excisi*.

¶ Item, attencio socialis infidelitatis quam sit deceptoria.[[3]](#footnote-3) Nam hoc facit sequi prudenter, Jer. 17[:5, 16]: *Maledictus qui confidit in homine*, et sequitur, *ego non sum turbatus, te pastorem sequens: diem hominis non desideravi, tu scis*.

¶ Item quarto, contemplacio eterne iocunditatis quam sit consolatoria et hoc facit[[4]](#footnote-4) sequi perseueranter, Eccli. 23[:38]: *Gloria magna est sequi Dominum*. Et Phil. 3[:12]: *Sequor* set *quomodo comprehendam*. Contrarium istorum fecit Petrus, Matt. 26[:58]: *Petrus autem sequebatur a longe*. set super illud Heb. [12:1]: *Deponentes omne pondus*, etc. Sic fecit Petrus tantum festinando quod cecidit.

¶ Iam deleue in crucifixione pedibus erectis ad celum. Et Bartholomeus ut expedicius sequeretur, pellem deposuit ne superflue oneratus. Incederet Laurencius onus pinguedinis dimisit in craticula. Franciscus dimisit pedum calciamenta. Sic ceteri sancti ita cucurrerunt vt Christum in celo apprehenderent. Videmus quod in moneta non apparet ymago nisi prius feriatur tribulationis baculo, Eccli. 27[:6]: *Vasa figuli probat fornax.*

1. Sequi ] Lambeth begins this chapter: Multum refert inter… with the “M” capitalized. [↑](#footnote-ref-1)
2. Et Matt. 4[:20]: *At illi continuo* vilitatis omnibus sequentis eis ] Lambeth, F 128 *om.* F 80. [↑](#footnote-ref-2)
3. deceptoria ] Lambeth, F 128 *corr.* consolatoria F 80. [↑](#footnote-ref-3)
4. facit ] *add.* facit F 80. [↑](#footnote-ref-4)